**Lumina**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viermele luminii roade, roade talpa lumii,

întuneric, umbre hămesit deșiră.

Atârnă pretutindeni imense zdrențe negre,

încât pare că moartea ne flutură sardonic steaguri

de hău și neființă.

Prea deprinși cu suferința, cu durerea,

singuri, înspăimântor de singuri,

cu obscură teamă-n suflet,

strigătul nostru de disperare este strigătul mut al lui Munch.

Strecurându-ne printre înșelătoarele goluri ale existenței

- oglinzi deformatoare, multiplicate la infinit,

lacrima ne pare ocean amar

ce ne sufocă, ne înghite.

Prea deprinși cu suferința, cu durerea,

ca o mască

insinuată profund în firea noastră,

orbecăim prin somnul lumii,

și nu vedem cum,

din crisalida de lumină

hrănită cu-ntuneric,

cresc aripi

ce înalță arca noastră eșuată

spre Dumnezeu.